માદકપદાર્થોનું વેચાણ હેઠળ એનડીપીએસ એક્ટ હેઠળ ગુનો દાખલ થાય છે. જેમાં દસ વર્ષ કેદ સુધીની સજાની જોગવાઇ છે. પરંતુ અત્યાર સુધીનો પોલીસનો ઇતિહાસ જોઇએ તો તેઓ માદકપદાર્થોનો મોટા પ્રમાણમાં જથ્થો હોય તો જ તેમાં પડવાનું મુનાસીબ માને છે. નાના જથ્થામાં કાર્યવાહી કરવામાં તેઓ દુર ભાગે છે. શૈક્ષણિક સંસ્થાઓ પાસે જે માદકપદાર્થો વેચાઇ રહ્યા છે. તેનું મોટાભાગે પાંચ દસ ગ્રામની પડીકીઓમાં વેચાણ થઇ રહ્યુ છે. આટલો નાનો જથ્થો હોવાના કારણે અને તેની પાછળ કરવી પડતી કાર્યવાહી લાંબી હોવાના કારણે કેટલાક કિસ્સાઓમાં પોલીસ પણ આ બાબતને નજરઅંદાજ કરતી હોય છે.